sagorsarker/bangla-wikipedia huggingface dataset:
পাভেল আক্সেলরদ

পাভেল বোরিসভিচ আক্সেলরদ ( ; ২৫ আগস্ট, ১৮৫০ - ১৬ এপ্রিল, ১৯২৮) ছিলেন একজন রুশ মেনশেভিক ও সমাজ-গণতন্ত্রী। ১৮৮৩ সালে 'শ্রম মুক্তি' গ্রুপে যোগ দেন। ১৯০১ সাল থেকে ইস্ক্রার সম্পাদকমণ্ডলীর একজন সদস্য হন। রুশ সোশ্যাল-ডেমোক্রাটিক শ্রমিক পার্টির দ্বিতীয় কংগ্রেসের (১৯০৩) পর থেকে রাশিয়ায় মেনশেভিকবাদের অন্যতম নেতা হিসেবে নিজেকে প্রতিষ্ঠিত করেন। ১৯১৭ সালের অক্টোবর বিপ্লবের বিরোধিতা করেন এবং বিদেশে চলে যান। 
আক্সেলরদ ১৯২৮ সালে নির্বাসিত অবস্থায় বার্লিনে মারা যান।
টাইগার উডস

এলদ্রিক টন্ট "টাইগার" উড (জন্ম ডিসেম্বর ৩০, ১৯৭৫) একজন মার্কিন পেশাদারি গলফার এবং সর্বকালের সেরা গলফার।
উডস ১৯৭৫ সালে ক্যালিফোর্নিয়ার সাইপ্রেসে জন্মগ্রহণ করেন। তার পিতা আর্ল ও মাতা কুলটিল্ডা উডস। তিনি এই দম্পতির একমাত্র সন্তান। তার পিতার প্রথম বিবাহের উডসের তিন সৎ ভাইবোন রয়েছে; তারা হলেন আর্ল জুনিয়র, কেভিন ও রয়েস।
 Defeated May in three-hole playoff by 1 stroke: Woods (3-4-5=12), May (4-4-5=13) 
LA = Low Amateur
DNP = did not play
CUT = missed the half-way cut
WD = withdrew 
"T" indicates a tie for a place
Green background for wins. Yellow background for top-10.
 Won on the first hole of a sudden-death playoff
Cancelled due to 9/11
DNP = did not play
QF, R16, R32, R64 = Round in which player lost in match play
WD = withdrew 
NT = No tournament
"T" = tied
Green background for wins. Yellow background for top-10.
Note that the HSBC Champions did not become a WGC event until 2009.
৩০ ডিসেম্বর, ১৯৭৫ সালে সাইপ্রেস, ক্যালিফোর্নিয়ার আর্ল এবং কুলটিদা "টিডা" উডসের কাছে এলড্রিক টন্ট উডস জন্মগ্রহণ করেছিলেন। তিনি তার পিতামাতার একমাত্র সন্তান এবং তার পিতার প্রথম বিবাহিত সংসার থেকে দুইজন সৎ ভাই ও একজন সৎ বোন আছে। আর্ল ছিলেন একজন অবসরপ্রাপ্ত মার্কিন সেনা কর্মকর্তা এবং ভিয়েতনাম যুদ্ধের অভিজ্ঞ; তিনি আফ্রিকান আমেরিকান পিতামাতার সন্তান এবং ইউরোপীয়, নেটিভ আমেরিকান এবং সম্ভবত চীনা বংশধর ছিলেন বলে যায়। কুলটিডা মূলত থাইল্যান্ডের, যেখানে আর্লের সাথে দেখা হয়েছিল যখন তিনি ১৯৬৮ সালে সেখানে দায়িত্বের সফরে ছিলেন।তিনি মিশ্র থাই, চীনা এবং ডাচ বংশের। ২০০২ সালে, ইএসপিএন দাবি করেছিল: "রেকর্ডের জন্য, তিনি এক চতুর্থাংশ থাই, এক চতুর্থাংশ চীনা, এক চতুর্থাংশ ককেশীয়, এক-অষ্টম আফ্রিকান আমেরিকান এবং এক-অষ্টমাংশ নেটিভ আমেরিকান৷টাইগার তার জাতিগত নেপথ্য " "ক্যাবিলিনাশিয়ান" (একটি সিলেবিক সংক্ষিপ্ত রূপ যা তিনি Ca ucasian, <nowiki>Bl</nowiki> ack, American <nowiki>In</nowiki> dian, এবং Asian থেকে তৈরি করেছেন) হিসাবে বর্ণনা করেছেন।
এলড্রিক, উডসের প্রথম নাম,নামটি তার মা বেছে নিয়েছিলেন কারণ এটি "E" (আর্লের জন্য) দিয়ে শুরু হয়েছিল এবং "K" (কুলটিদার জন্য) দিয়ে শেষ হয়েছিল।তার মধ্য নাম টন্ট একটি ঐতিহ্যবাহী থাই নাম।তার বাবার বন্ধু, দক্ষিণ ভিয়েতনামের কর্নেল ভুং ডাং ফং, যিনি টাইগার নামেও পরিচিত ছিলেন, তার সম্মানে তাকে টাইগার ডাকা হয়েছিল।
উডসের একটি ভাতিজি আছে, চেয়েন উডস, যিনি ওয়েক ফরেস্ট ইউনিভার্সিটি গল্ফ দলের হয়ে খেলেন এবং ২০১২ সালে পেশাদার হয়ে ওঠেন যখন তিনি LPGA চ্যাম্পিয়নশিপে আত্মপ্রকাশ করেন।
ফিল্মফেয়ার আজীবন সম্মাননা পুরস্কার

ফিল্মফেয়ার আজীবন সম্মাননা পুরস্কার হিন্দি চলচ্চিত্রে অবদানের জন্য প্রদত্ত বিশেষ সম্মাননা। পূর্বে এটি রাজ কাপুর আজীবন সম্মাননা পুরস্কার নামে প্রদান করা হত এবং পরবর্তীতে এটি বার্ষিক ফিল্মফেয়ার পুরস্কারের অংশ হিসাবে ফিল্মফেয়ার ম্যাগাজিনের নিকট প্রদান করা হয়।
ইয়াসির ক্বাদি

ড. আবু আম্মার ইয়াসির ক্বাদি (বা ইয়াসির কাজি) হলেন একজন পাকিস্তানি বংশোদ্ভুত আমেরিকান মুসলিম লেখক এবং পশ্চিমা বিশ্বে বহুল পরিচিত অন্যতম ইসলামিক শিক্ষামুলক প্রতিষ্ঠান, আল-মাগরিব ইন্সটিটিউটের একাডেমিক অ্যাফেয়ার্স বিভাগের ডিন। তিনি ইসলাম ও সমসাময়িক সাম্প্রতিক ইসলামিক বিষয়াবলির উপর উপর বেশ কয়েকটি বই লিখেছেন এবং লেকচার দিয়েছেন। ২০১১ সালে নিউ ইয়র্ক টাইমস ম্যাগাজিনের একটি প্রতিবেদনে ইয়াসির ক্বাদিকে "আমেরিকার ইসলামে একজন অন্যতম শ্রেষ্ঠ প্রভাবশালী ধর্মীয় ব্যক্তিত্ব" হিসেবে উল্লেখ করা হয়।
ক্লাববোলে ক্র্যাফটভার্ক

ক্লাববোলে ক্র্যাফটভার্ক () হল উত্তর সুইডেনের উমিয়া শহরে অবস্থিত একটি শক্তি উৎপাদন কেন্দ্র। ১৮৯৯ সালে প্রতিষ্ঠিত এই কেন্দ্র ১৯৫৮ সাল পর্যন্ত বিদ্যুৎ সরবরাহ করেছে। ক্লাববোলে ক্র্যাফটভার্ক বর্তমানে উমে নদীর দক্ষিণ পাড়ের ক্লাববোলে গ্রামের নিচে অবস্থিত একটি জাদুঘর। উমিয়া থেকে প্রায় ৭ কিমি দূরে রয়েছে এটি।
১৫০০ সালের দিকে ক্লাববোলেফোর্সেন-এ একটি পানিকল ছিল যা ময়দা তৈরি ও করাতকে ধার দেবার জন্য ব্যবহৃত হত। উমিয়ার কেন্দ্রে একটি বাষ্পীয় শক্তিকেন্দ্র ছিল কিন্তু ১৮৯২ সালে একে স্থানান্তরিত করা হয় এবং উমিয়া শহর ১৮৯৭ সালে এখানে একটি জলবিদ্যুত প্রকল্প তৈরির কথা ভাবেন। আর্বোগার প্রকৌশল প্রতিষ্ঠান কিউভিস্ট এন্ড গিজার্স এর উপঠিকা করেন। কিউভিস্ট এন্ড গিজার্স নকশা, প্রকৌশলীর কাজ করেন এবং ৪০০ কিলোওয়াটের দুইটি অংশে প্রতিষ্ঠানকে বিভক্ত করার কথা ভাবেন। এর সাথে আরও দুটো অংশের জন্য স্থান থাকবে।
অর্থনৈতিক কারণে এবং কুংসাদ্রা (পানিপথ বন্ধের বিরোধমূলক পুরাতন আইন) এর কারণে ঝর্ণার পুরো স্থান ক্ষতিগ্রস্ত হয়নি। এর পরিবর্তে একটি নির্দেশক (ডাইভার্টার) নির্মাণ করা হয় যা শক্তিকেন্দ্রে দিকে একটি পানির উৎস তৈরি করেন।
৬ই ডিসেম্বর, ১৮৯৯ সালে শক্তিকেন্দ্রটি প্রথমবারের মত উমিয়াতে শক্তি সরবরাহ করে। এর কয়েক সপ্তাহ পরে স্ল্যাশজনিত কারণে একটি পুনঃসঙ্গঠনশীল সমস্যার সৃষ্টি হয়। এর কারণ ছিল কেন্দ্রটি ঝর্ণার নিচের দিকে ছিল, নরফোরস ও ক্লাববোলের মাঝখানে যেখানে পানি ঠান্ডা হয়ে শীতল হয়ে যায়।
নদী প্রতি সেকেন্ডে ৪৩০ কিউবিক মিটার পানি ছাড়লেও এই কেন্দ্র কেবল প্রতি সেকেন্ডে ১০ কিউবিক মিটার পানিই ব্যবহার করতে পারত। এ কারণে ঝর্ণার পানির উৎস থেকে আরও অধিক সুবিধা পাবার উদ্দেশ্যে ১৯০৪ সালে ২০০ কিলোওয়াট ক্ষমতাসম্পন্ন তৃতীয় কেন্দ্র নির্মিত হয়। অ্যাক্সেল রুডলফ বার্গম্যান এরপরে ইট ও কনক্রিট দিয়ে একটি নতুন কেন্দ্র নির্মাণ করেন যা আগের কেন্দ্রের পরপরই অবস্থিত ছিল। ২৮শে মে, ১৯১০ সালে নতুন কেন্দ্রটির কাজও শেষ হয় এবং ১৯১৪ সালে একটি ছোট সম্প্রসারণও নির্মিত হয়। এরমধ্যে উমিয়া পৌরসভা রাষ্ট্রীয় মালিকানাধীন কোম্পানি ভ্যাটেনফলকে নরফোর্সেনে একটি কেন্দ্র নির্মাণ করতে বলেন। তবে দ্বিতীয় বিশ্বযুদ্ধ চলাকালীন ও তার পরে এই প্রকল্পের জন্য কোনরূপ অর্থ অবশিষ্ট ছিল না এবং তাই ১৯৩১ সালে পুনরায় ক্লাববোলে সম্প্রসারিত হয়। শেষ পর্যন্ত ১৯৫৮ সালে নরফোর্সেনে রাষ্ট্রীয় মালিকানাধীন কোম্পানি স্টোরনরফোরস শক্তিকেন্দ্র উদ্বোধিত হয়। এই কেন্দ্রে নতুন প্রযুক্তির ফলে ধীরে ধীরে ক্লাববোলে কেন্দ্রটি ধ্বংসপ্রাপ্ত হয়। পুরাতন যন্ত্রপাতি সহ অন্যান্য বস্তু এখন একটি বিদ্যুৎ কেন্দ্র জাদুঘর হিসেবে এখানে রয়েছে। এটি উমিয়া শক্তিকেন্দ্রর অংশ হিসেবে কাজ করে।
মারিয়েমসাংআর্না

মারিয়েমসাংআর্না সুইডেনের উমিয়ার মারিয়েম ও স্ট্যান্ডস্লিডেনের মাঝে অবস্থিত একটি সবুজ অঞ্চল। এই অঞ্চল বড় লন দ্বারা পরিচিত। এই পার্কটি ছোট একটি নদী ও কয়েকটি পুকুর নিয়ে গঠিত যা সাধারণ গ্রীষ্মে হাঁসের বাসভূমিতে পরিণত হয়। ১৯৭৪ সাল থেকে প্রতিবছরই মারিয়েম রাউন্ডারস এসিড-এর আয়োজন করে থাকে।
মারিয়েমে উমিয়া ডিস্ক গলফ ক্লাব অবস্থিত। এটি ১৮টি গর্ত নিয়ে গঠিত। এখানের প্রতিষ্ঠানের মাধ্যমেই সীমানা ঠিক রাখা হয় এবং সাধারণের জন্য উন্মুক্ত রাখা হয়। ১৯৮০ সালে এই সীমানা ঠিক করা হয় এবং মাত্র ৯টি গর্ত ছিল। কিন্তু কয়েক বছরের মধ্যেই ১৮টি গর্ত প্রস্তুত করা হয়। ২০১১ সালের এক রৌদ্রোজ্জ্বল দিনে এখানে প্রায় ৫০০ জন মানুষের জমায়েত হয়েছিল। ধীরে ধীরে এখানে লোকজমায়েত বেড়ে যাচ্ছে।
লেভ!

লেভ! () একটি ১৭০ মিটার উচ্চতার কাচের ভাস্কর্য। এটি সুইডেনের উমিয়া ও হাগা জেলার পথচারী ও সাইকেলের টানেলে অবস্থিত। ১৭ই নভেম্বর, ২০১২ সালে উমিয়া কেন্দ্রীয় স্টেশন ও শরতের আলো উৎসবের সময় এটির উদ্বোধন হয়েছিল।
উমিয়া পৌরসভা সুইডীয় সড়ক প্রশাসনের সাথে একত্রে এরূপ একটি চিত্রকলা নির্মাণের সিদ্ধান্ত গ্রহণ করেন। নব্যনির্মিত কেন্দ্রীয় স্টেশন উদ্বোধনের আগেই এর নির্মাণ করার কথা ভাবা হয়। মূলত সারা লিডম্যান সোসাইটিই এর কাজ শুরু করেন। তিনি স্টকহোমের কুইন স্ট্রীটের ওপর স্ট্রিন্ডবার্গের উক্তি দেখেই উজ্জ্বীবিত হন এবং উমিয়ার পৌরসভাকে এরকমই কিছু একটা করতে বলেন। শহরের অন্যতম শিল্পী লার্স সাহলিন বিষয়টিকে স্টকহোমের এফএ+-এর কাছে নিয়ে যায় যারা শ্বেত স্থপতিদের সাথে নতুন রেলপথের নকশা করেছিলেন। তারা টানেলের পুরো আবহটাকে আরো সম্প্রসারিত করে নতুন ধাঁচে নির্মাণের কথা ভাবেন - যেন আরো উপভোগ্য পরিবেশের সৃষ্টি হয়।
"Konstverket i den nya stationen skapar ett nytt stadsrum i Umeå. Konstverket smyckar inte den nya Hagatunneln utan omfamnar och ÄR den nya tunneln".-চারুকলা বিভাগ, উমিয়া পৌরসভা।
"লেভ!" বুয়েনস আইরেস-এ জর্জ লুইস বোর্গেস-এর উক্তি নিয়ে গঠিত। এরয়াগে স্টকহোমের কুইন স্ট্রিটে স্ট্রিন্ডবার্গের উক্তি এবং অসলোতে কার্ল জোহানস গেটের উক্তির কাজ সমাপ্ত হয়েছিল।
ফেতহুল্লাহ গুলেন

মো. ফেথুল্লাহ গিউলেন বা ফেতুল্লাহ গুলেন(ইংরেজি:Fethullah Gulen) (জন্ম ২৭ এপ্রিল ১৯৪১-২০ অক্টোবর ২০২৪) হলেন একজন তুর্কি ধর্মপ্রচারক, লেখক, শিক্ষক, মুসলিম চিন্তাবিদ এবং রাজনীতি ব্যক্তিত্ব। বর্তমানে তিনি যুক্তরাষ্ট্রের পেনসিলভানিয়ায় স্বেচ্ছানির্বাসিত অবস্থায় বসবাস করছেন। তিনি তুরস্কের গুলেন আন্দোলনের প্রতিষ্ঠাতা।
গুলেন সাইদ নুসরির শিক্ষায় অনুপ্রাণিত হয়ে সুন্নি/হানাফি ইসলামের মধ্যমপন্থী সংষ্করণ শিক্ষা দেন এবং এর আধুনিকীকরণ করে থাকেন। তার এই ধর্মপ্রচার পন্থা পরবর্তীতে তুরষ্কের একটি বিশাল ধর্মীয় রাজনৈতিক আন্দোলনে রূপ নেয় যেটি গুলেন আন্দোলন নামে পরিচিত।
গুলেন সন্ত্রাসের বিরোধিতা করেন, তুর্কী ধর্মনিরপেক্ষতার বিরোধিতা করেন, কিন্তু বিভিন্ন ধর্মের মানুষের মাঝে যোগাযোগকে সমর্থন করেন। তিনি ভ্যাটিকান ও কিছু ইহুদী সংগঠনের মধ্যে বেশ কিছু উল্লেখযোগ্য সংলাপের ব্যবস্থা করেছিলেন।
প্রাথমিক জীবনে ইসলামের কারণে জনপ্রিয়তা অর্জনকারী এই ব্যক্তি পরবর্তীতে পশ্চিমা, জায়োনবাদী এবং সেকুলারদের হয়ে কাজ করার অভিযোগে অনেকবার বিতর্কিত হয়েছেন। তুরস্কের বর্তমান রাষ্ট্রপতি রেজেপ তাইয়িপ এরদোয়ানের দল জাস্টিস অ্যান্ড ডেভেলপমেন্ট পার্টি এর সাথে প্রথম দিকে ভাল সম্পর্ক থাকলেও ধীরে ধীরে সেই সম্পর্কে ফাটল ধরে। এমন কি ২০১৬ সালে রেজেপ তাইয়িপ এরদোয়ান সরকারের বিরুদ্ধে পরিচালিত সামরিক অভ্যুত্থানেও ফেতুল্লাহ গুলেনের গুলেন মুভমেন্টের অনেক কর্তাব্যক্তিও জড়িত ছিল অভিযোগ রয়েছে। যার কারণে ফেতুল্লাহ গুলেন স্বেচ্ছায় যুক্তরাষ্ট্রে নির্বাসিত হন এবং ২০১৭ সালে তার তুর্কি নাগরিকত্ব বাতিল করা হয়।
ফিরোজ খান

ফিরোজ খান (হিন্দি: फ़िरोज़ ख़ान, উর্দু: فیروزخان সেপ্টেম্বর ২৫, ১৯৩৯ – ২৭ এপ্রিল ২০০৯) ছিলেন ভারতীয় হিন্দি চলচ্চিত্র শিল্পের অন্যতম একজন ভারতীয় অভিনেতা, চলচ্চিত্র সম্পাদক, প্রযোজক এবং পরিচালক। তিনি তার ঝকঝকে প্রাণবন্ত অভিনয়, ক্যামেরার সামনে নায়কশৈলী ব্যক্তিত্বের প্রকাশ এবং তার স্বতন্ত্রসূচক অভিনয় শৈলীর জন্য বিখ্যাত ছিলেন। তিনি হিন্দি চলচ্চিত্র জগতের একজন সুদর্শন শৈলীবান পুরুষ এবং ভারতের ক্লিন্ট ইস্টউড হিসেবে পরিচিত ছিলেন।
তিনি ১৯৬০, ১৯৭০ এবং ১৯৮০ এর দশকে সময়ে ৫০টির উপরে চলচ্চিত্রে কাজ করেন এবং ১৯৮০ সালের ব্যাবসাসফল চলচ্চিত্র "কুরবানি" তে অসাধারণ অভিনয়ের জন্য ভারতের সর্বশ্রেষ্ঠ পছন্দের অন্যতম একজন নায়ক হয়ে ওঠেন। এছাড়াও তিনি উক্ত চলচ্চিত্রে পরিচালানার দায়িত্ব পালন করেছিলেন। এছাড়াও খান কয়েকটি ভিন্নধারার চলচ্চিত্র পরিচালনা করে সফল হন; যেমন "দয়াবান" (১৯৮৮) এবং "জানবাজ" (১৯৮৬)। তিনি ১৯৬৯ সালের চলচ্চিত্র "আদমী অর ইনসান"-এ অসাধারণ অভিনয়ের জন্য ফিল্মফেয়ার সহকারী অভিনেতা পুরস্কার এবং ২০০০ সালে ফিল্মফেয়ার আজীবন সম্মাননা পুরস্কার প্রদানের মাধ্যমে তাকে সন্মানিত করা হয়।
খান ১৯৩৯ সালের ২৫ সেপ্টেম্বর ভারতের বেঙ্গালুরুতে গজনী এর তানোলী উপজাতিতে একাত্মভাবে একটি পাঠান আফগান অভিবাসী পিতা এবং ইরানি মাতার ঘরে জন্মগ্রহণ করেন।
ফিরোজ খান ২০০৯ সালেরে ২৭ এপ্রিল তারিখে ক্যান্সারের সাথে যুদ্ধ করে মৃত্যুবরণ করেন। তার অসুস্থতার সময় তিনি বেঙ্গালুরুতে তার নিজের খামারবাড়িতে বিশ্রাম নেওয়ার জন্য ফিরে আসেন।
তিনি তার মায়ের কবরের পাশে ব্যাঙ্গালরুতে সমাহিত হয়েছেন। তার সঙ্গে রয়েছেন তার নিকট পরিবার, প্রিয় বন্ধু এবং ভারতীয় চলচ্চিত্র শিল্পের উল্লেখযোগ্য ব্যক্তিবর্গ।
মদিনা ইসলামী বিশ্ববিদ্যালয়

মদিনা ইসলামি বিশ্ববিদ্যালয় () সৌদি আরব মদিনায় অবস্থিত একটি পাবলিক বিশ্ববিদ্যালয়। এটি বিশ্বের সেরা ইসলামি বিশ্ববিদ্যালয়গুলির মধ্যে অন্যতম। ১৯৬১ সালে সৌদি সরকারের একটি রাজকীয় ফরমান জারির মাধ্যমে এটি প্রতিষ্ঠিত হয়। বিশ্ববিদ্যালয়টি ইসলামের মূল আকিদা ওয়াহাবি–সালাফি মতাদর্শ যা শেষ নবী মুহাম্মাদ সাল্লাল্লাহু আলাইহি ওয়াসাল্লাম এবং তার সাহাবিদের আর্দশ ধারণ করে এবং বিশ্বজুড়ে সালাফিবাদী ধর্মতাত্ত্বিক, পণ্ডিত ও প্রচারকদের ছড়িয়ে দিতে গুরুত্বপূর্ণ ভূমিকা পালন করে।
বিশ্ববিদ্যালয় কেবল মুসলিম পুরুষ শিক্ষার্থীদের শিক্ষাদান করে থাকে।
বিশ্ববিদ্যালয়ের শিক্ষার্থীরা শারীয়াহ কুরআন, দাওয়াত বা উসূল আল দ্বীন, হাদীস এবং আরবি বিষয়ে পড়তে পারবে। বিশ্ববিদ্যালয় থেকে স্নাতক, স্নাতোকত্তর ও ডক্টরেটে তিন শ্রেণীতে শিক্ষাদান ও ডিগ্রী প্রদান করা হয়। বিশ্ববিদ্যালয় এর শাখা, কলেজ অব শরী'আহ তে ইসলামিক আইন বিষয়ে ক্লাস শুরু করার মাধ্যমে এর প্রথম পাঠ কার্যক্রম শুরু হয়েছিল। যে কোন মুসলিম ব্যক্তি স্কলারশিপ প্রোগ্রামের মাধ্যমে এই বিশ্ববিদ্যালয়ে ভর্তি হতে পারবে। বিশ্ববিদ্যালয়ে শিক্ষার্থীদের জন্য আবাসন ব্যবস্থা রয়েছে এবং বিশ্ববিদ্যালয় শিক্ষার্থীর থাকার জন্য আনুষঙ্গিক ব্যয়ভার বহন করে।
মাওয়ালি

মাওয়ালি বা "মাওয়ালা" () হল একটি ধ্রুপদি আরবির একটি পরিভাষা যা দ্বারা অনারব মুসলিমদের বোঝানো হত। উমাইয়া খিলাফতের সময় বিপুল সংখ্যক অনারব যেমন পারসিয়ান, আফ্রিকান, তুর্কি ও কুর্দি ইসলাম গ্রহণ করলে এই পরিভাষাটি গুরুত্ববহ হয়ে উঠে। নতুন ইসলাম গ্রহণকারীদের কারণে গোত্রীয় আরব সমাজে কিছু সামাজিক জটিলতা সৃষ্টি হয়। এর সমাধান হিসেবে অনারবদের আরব পৃষ্ঠপোষক ব্যবস্থা চালু করা হয়। এই মুসলিমদেরকে অমুসলিমদের জন্য প্রযোজ্য জিজিয়া নামক কর দিতে হত এবং তারা সরকার ও সামরিক বাহিনীতে স্থান পেত না। এ অবস্থা উমাইয়া খিলাফতের শেষ অবধি চালু ছিল। খোরাসান ও পারস্যে আরবরা সরকার ও সেনাবাহিনীর অধিকাংশের উচ্চপদে আসীন ছিল। ফলে অনেক মাওয়ালি কায়সানি শিয়াদের কর্মকাণ্ডে প্ররোচিত হয়ে উমাইয়া বিরোধি কার্যকলাপ শুরু করে।
৭৫০ খ্রিষ্টাব্দের আব্বাসীয় বিপ্লবের ফলে আরবরা থাকা রাজনৈতিক ও সামাজিক সুবিধা হারিয়ে ফেলে। বিপ্লবের মূল চরিত্র আবু মুসলিম খোরাসানি ছিলেন ইস্ফাহানে জন্ম নেয়া একজন পারসিয়ান। উমাইয়াদের কাজ স্থানীয়দের মধ্যে বিতৃষ্ণা জন্ম দিয়েছিল। অন্যায় করারোপের কারণে পারসিয়ানরা কাছে আরবদের অপছন্দ করা শুরু করে। নবম শতকে আব্বাসীয়দের সময় সেনাবাহিনীতে অনারবরা উল্লেখযোগ্য অংশ হয়ে উঠে। মাওয়ালি প্রথা বন্ধ করে দেয়া হয়। কিন্তু সেনাবাহিনী তুর্কিদের নিয়ে গঠনের মাধ্যমে তা রাজনৈতিক গুরুত্ব পায়। উসমানীয় যুগেও এ ধারা অব্যাহত ছিল। এ জাতিগত গোষ্ঠীগুলোর ক্ষমতায় আরোহণের মাধ্যমে আব্বাসীয় খলিফার ক্ষমতা বাগদাদে সীমাবদ্ধ হয়ে পড়ে।
হানাফি মাজহাবের ইমাম আবু হানিফা আব্বাসীয় বিপ্লবের সময় জীবিত ছিলেন। তার একটি উক্তি ছিল: "নতুন ধর্মান্তরিত তুর্কির ঈমান আর হেজাজের আরবের ঈমান অবিকল এক"।
মূল শব্দ মাওয়ালা ("মাওয়ালি"র একবচন) বলতে বোঝায় আত্মীয়, মিত্র বা বন্ধু হিসেবে সমমাত্রিক সম্পর্ক। কিন্তু এসময় এর অর্থ বদলে গিয়ে প্রভু, অভিভাবক এরূপ অসমান সম্পর্ক বোঝানো হত।
مولاমাওলা শব্দের বিপরীত হলো موالي মাওলা শব্দের অর্থ হলো নেতা,আশ্রয়দাতা বা অভিভাবক;আর মাওয়ালি শব্দের অর্থ হলো আশ্রিত।উমাইয়া যুগের আরব শাসকগণ "সকল মুসলমান ভাই ভাই"মহানবি সা:এর এই বাণীর পরিবর্তে অনারব মুসলমানদেরকে আশ্রিত হিসেবে অমুসলমান জিম্মির মতো ও নিজেদেরকে আশ্রয়দাতা শাসক শ্রেণীর বলে ভাবতে লাগলেন।
দানিয়েল পাসারেয়া

দানিয়েল আলবের্তো পাসারেয়া (, জন্ম ২৫ মে ১৯৫৩) একজন প্রাক্তন আর্জেন্টিনীয় ফুটবল সেন্টার ব্যাক এবং আর্জেন্টিনা ও উরুগুয়ে জাতীয় দলের প্রাক্তন ম্যানেজার। তিনি ১৯৭৮ বিশ্বকাপে আর্জেন্টিনা দলের অধিনায়ক হিসেবে দায়িত্ব পালন করেন, যারা সেবার শিরোপা জিতে। তিনি ৪ বছর যাবত রিভার প্লেতের প্রেসিডেন্ট ছিলেন। ২০০৯ সালের ডিসেম্বরে নির্বাচনে জয় লাভ করে তিনি এই দায়িত্ব গ্রহণ করেন।
পাসারেয়াকে সর্বকালের অন্যতম সেরা অ্যাটাকিং সেন্ট্রাল ডিফেন্ডার মনে করা হয়। একজন রক্ষণভাগের খেলোয়াড় হওয়া সত্ত্বেও তিনি তার ক্যারিয়ারে ৪৫১ খেলায় ১৩৪ গোল করেন, যা তাকে ফুটবলের সর্বোচ্চ গোলদাতা রক্ষণভাগের খেলোয়াড় হিসেবে গড়ে তোলে। (পরবর্তীতে ডাচ রক্ষণভাগের খেলোয়াড় রোনাল্ট কুমান তার এই রেকর্ড ভেঙ্গে ফেলেন)। ২০০৪ সালে, ফিফার একটি পুরস্কার বিতরণী অনুষ্ঠানে ১২৫ বিখ্যাত জীবিত ফুটবলারদের তালিকায় তার নামও ঘোষণা করা হয়।
কেলভিন ফরেস্ট কোয়াট

কেলভিন ফরেস্ট কোয়াট স্ট্যানফোর্ড বিশ্ববিদ্যালয় এর ফলিত পদার্থবিজ্ঞান এবং তড়িৎ প্রকৌশল বিভাগের ইমেরিটাস অধ্যাপক।
কোয়াট ইউনিভার্সিটি অব উটাহ কলেজ অব ইঞ্জিনিয়ারিং থেকে তড়িৎ প্রকৌশলে ১৯৪৪ সালে ব্যাচেলর অব সায়েন্স ডিগ্রি অর্জন করেন। তিনি স্ট্যানফোর্ড বিশ্ববিদ্যালয় থেকে ১৯৫০ সালে পিএইচডি ডিগ্রি অর্জন করেন। তিনি ১৯৪৯ সালে বেল ল্যাব্‌স এ টেকনিক্যাল স্টাফ হিসেবে যোগদান করেন। তিনি দ্রুতই ইলেক্ট্রনিক্স রিসার্চের বিভাগীয় প্রদান এবং পরে সহযোগী পরিচালক হন। ১৯৫৯ সালে নিউ মেক্সিকোর স্যান্ডিয়া কর্পোরেশনে স্থানান্তরিত হন। তিনি ১৯৬০ সালে এর ভাইস প্রেসিডেন্ট এবং গবেষণার পরিচালক নিযুক্ত হন। ১৯৬১ সালে স্ট্যানফোর্ড বিশ্ববিদ্যালয় এর ফলিত পদার্থবিজ্ঞান ও তড়িৎ প্রকৌশল এর অধ্যাপক নিযুক্ত হন। তিনি ১৯৬৯ থেকে ১৯৭২ সাল পর্যন্ত এবং ১৯৭৮ থেকে ১৯৮১ সাল পর্যন্ত ফলিত পদার্থবিজ্ঞান বিভাগের চেয়ারম্যান এর দায়িত্ব পালন করেন। তিনি ১৯৮৫ থেকে ১৯৮৬ সাল পর্যন্ত তড়িৎ প্রকৌশলের ভারপ্রাপ্ত চেয়ারম্যান এর দায়িত্ব পালন করেন। ১৯৭২ থেকে ১৯৭৪ সাল পর্যন্ত এবং ১৯৮২ থেকে ১৯৮৩ সাল পর্যন্ত স্কুল অব হিউম্যানিটিজ অ্যান্ড সায়েন্স এর সহযোগী ডীনের দায়িত্ব পালন করেন।
ইরান জাতীয় ফুটবল দল

ইরান জাতীয় ফুটবল দল (, , ) হচ্ছে আন্তর্জাতিক ফুটবলে ইরানের প্রতিনিধিত্বকারী পুরুষদের জাতীয় দল, যার সকল কার্যক্রম ইরানের ফুটবলের সর্বোচ্চ নিয়ন্ত্রক সংস্থা ইরান ফুটবল ফেডারেশন দ্বারা নিয়ন্ত্রিত হয়। এই দলটি ১৯৪৮ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৪১ সালের ২৬শে আগস্ট তারিখে, ইরান প্রথমবারের মতো আন্তর্জাতিক খেলায় অংশগ্রহণ করেছে; আফগানিস্তানের কাবুলে অনুষ্ঠিত ইরান এবং আফগানিস্তানের মধ্যকার উক্ত ম্যাচটি ০–০ গোলে ড্র হয়েছে।
৭৮,১১৬ ধারণক্ষমতাবিশিষ্ট আজাদী স্টেডিয়ামে "ফার্সি তারা" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ইরানের রাজধানী তেহরানে অবস্থিত। বর্তমানে এই দলের ম্যানেজারের দায়িত্ব পালন করছেন দ্রাগান স্কোচিচ এবং অধিনায়কের দায়িত্ব পালন করছেন ট্র্যাক্টরের রক্ষণভাগের খেলোয়াড় এহসান হাজসাফি।
ইরান এপর্যন্ত ৫ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ১৯৭৮ ফিফা বিশ্বকাপের ফাইনালে পৌঁছানো, যেখানে তারা ১টি ম্যাচে ড্র করে ১ পয়েন্ট নিয়ে পয়েন্ট টেবিলে চতুর্থ স্থান লাভ করে উক্ত আসর হতে বিদায় নিয়েছিল। অন্যদিকে, এএফসি এশিয়ান কাপে ইরান অন্যতম সফল দল, যেখানে তারা ৩টি (১৯৬৮, ১৯৭২ এবং ১৯৭৬) শিরোপা জয়লাভ করেছে। এছাড়াও, ইরান এপর্যন্ত ৪ বার (২০০০, ২০০৪, ২০০৭ এবং ২০০৮) ডাব্লিউএএফএফ চ্যাম্পিয়নশিপের শিরোপা জয়লাভ করেছে।
জাভাদ নেকুউনাম, আলী দাই, আলী করিমি, সর্দার আজমুন এবং করিম আনসারিফার্ডের মতো খেলোয়াড়গণ ইরানের জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০০৫ সালের আগস্ট মাসে প্রকাশিত র‌্যাঙ্কিংয়ে ইরান তাদের ইতিহাসে সর্বোচ্চ অবস্থান (১৫তম) অর্জন করে এবং ১৯৯৬ সালের মে মাসে প্রকাশিত র‌্যাঙ্কিংয়ে তারা ১২২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ইরানের সর্বোচ্চ অবস্থান হচ্ছে ১৮তম (যা তারা সর্বপ্রথম ২০০৫ সালে অর্জন করেছিল) এবং সর্বনিম্ন অবস্থান হচ্ছে ৭৭। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
ক্যাপটেনের মেয়ে

ক্যাপটেনের মেয়ে (, "Kapitanskaya dochka") হচ্ছে রুশ লেখক আলেক্সান্দ্‌র পুশকিনের একটি ঐতিহাসিক উপন্যাস। এটি ১৮৩৬ সালে সাহিত্যপত্র "Sovremennik"-এর চতুর্থ সংখ্যায় প্রথম প্রকাশিত হয়। এতে ক্যাপটেনের মেয়ে আর জনৈক তরুণ অফিসারের প্রেমের কাহিনী আছে যা ১৭৭৩-১৭৭৪ সালের রাশিয়ায় ইয়েমেলিয়েন পুগাচেভের নেতৃত্বে যে গণবিদ্রোহ হয়েছিল সেই ইতিহাসের প্রেক্ষাপটে রচিত।
বইটি বাংলায় অনুবাদ করেন অমল দাশগুপ্ত।
আসসানসা ভিলা

আসসানসা ভিলা () হল উত্তর সুইডেনের উমিয়ায় অবস্থিত একটি তালিকাভুক্ত ভবন। স্থপতি র‍্যাগণার ওস্টবার্গ এর নকশা করেন এবং কর্নেল উইলহেম আসসান-এর জন্য ১৯০৬ সালে এর কাজ শেষ হয়। বর্তমানে ভবনটি একটি রেস্তঁরা হিসেবে কাজ করছে।
ওস্টবার্গ উমিয়ার বেশ কয়েকটি ভবনের নকশা করেন। তবে মূলত স্টকহোমের টাউন হলের জন্যই তিনি বিখ্যাত।
স্খারিস্কার ভিলার ন্যায় এই ভিলাটিও জাতীয় রোমান্টিক ধাঁচে নির্মিত হয়েছে। স্খারিস্কার ভিলাও এই স্থপতি কর্তৃক আগের এর বছরে নির্মিত হয়েছিল। ভিলাটি একটি পাথর ও থামালের ফাউন্ডেশন দ্বারা নির্মিত।
১৯৮০ সাল থেকে এটি তালিকাভুক্ত ভবন হিসেবে স্বীকৃত। ওস্টবার্গ উমিয়ায় অপর একটি ভবন নির্মাণ করেছিলেন এবং এটি ছিল একটি থিয়েটার। দুর্ভাগ্যজনকভাবে থিয়েটারটি কাঠ দিয়ে তৈরি হয়েছিল এবং ১৯১৩ সালে পুড়ে যায়।
এটি উমিয়ার কেন্দ্রে উমে নদীর ডানপাশ দিয়ে অবস্থিত। এখানে দীর্ঘদিন উমিয়া কারখানা ও হ্যান্টভার্ক্সফোরেনিং ছিল, তাই একে হস্তশিল্পের ঘর বলা হত। বর্তমানে এতে শুধুমাত্র রেস্তঁরাই রয়েছে।
ওয়েসলি স্নাইডার

ওয়েসলি স্নাইডার () (জন্ম: ৯ জুন ১৯৯৮৪; আটরেচট, নেদারল্যান্ডস) হচ্ছেন ওলন্দাজ ফুটবলার যে বর্তমানে তুর্কী ক্লাব গালতাসারায়ের ও নেদারল্যান্ডস জাতীয় ফুটবল দলের হয়ে খেলছেন। তাকে ইউইএফএ কর্তৃক মিডফিল্ডার অফ দ্যা সিসোন ও ২০১০ সালে ফিফার শ্রেষ্ঠ তিন মাঝমাঠের খেলোয়াড়ে ভূষিত হন। তিনি এএফসি আজেক্সের তরুন বিভাগ ২০০২ সালে মূল ক্লাবে যোগ দেন। ২০০৭ সালে তাকে ২ কোটি ৭০ লাখ ইউরোতে রিয়াল মাদ্রিদের কাছে বিক্রি করা হয়। প্রথম মৌসুমে ক্লাবের সাথে লা লিগা জেতার পর ২০০৯ সালে তাকে ইতালির ইন্টার মিলানের কাছে ১ কোটি ৫০ লাখ ইউরোতে বিক্রি করা হয়। তিনি ইন্টার মিলানের হয়ে সিরি এ, উয়েফা চ্যাম্পিয়নস লিগ, ফিফা ক্লাব বিশ্বকাপ ও কোপা ইতালিয়া জেতেন। ২০১৩ তুর্কী ক্লাব গালতাসারায়ের কাছে ৭৫ লাখ ইউরোতে বিক্রি করা হয়। তিনি দলকে সুপার লিগ জিততে সাহায্য করেন।
স্নাইডার পূর্বে বিভিন্ন তরুন দলের প্রতিনিধিত্ব করেছেন। মাত্র আঠারো বছর বয়েসে ২০০৩-এর এপ্রিলে ওলন্দাজ জাতীয় দলের হয়ে অভিষেকের পর তিনি দেশের হয়ে ২০০৬ ও ২০১০ বিশ্বকাপে এবং ২০০৪, ২০০৮ ও ২০১২ ইউরোতে দেশের হয়ে প্রতিনিধিত্ব করেন। ২০১০ ফিফা বিশ্বকাপে দলের তার দল ফাইনালে ওঠে কিন্তু স্পেনের কাছে ১-০ গোলে হেরে তারা দ্বিতীয় হওয়ার গৌরব অর্জন করে। এই বিশ্বকাপে স্নাইডার ব্রোঞ্জ বুট ও রূপ্য বল লাভ করেন।
"সর্বশেষ ১১-ই মে ২০১৪ পর্যন্ত হালনাগাদকৃত পরিসংখ্যান।"
"সর্বশেষ ৫ই মার্চ ২০১৪ পর্যন্ত হালনাগাদকৃত পরিসংখ্যান।"
ডেভিড অ্যালেন (ক্রিকেটার)

ডেভিড আর্থার অ্যালেন (; জন্ম: ২৯ অক্টোবর, ১৯৩৫ - মৃত্যু: ২৫ মে, ২০১৪) ব্রিস্টলের হোরফিল্ডে জন্মগ্রহণকারী সাবেক ইংরেজ আন্তর্জাতিক ক্রিকেটার ছিলেন। ১৯৬০ থেকে ১৯৬৬ সময়কালে ইংল্যান্ডের পক্ষে আন্তর্জাতিক ক্রিকেটে অংশ নিয়েছেন। ইংল্যান্ড ক্রিকেট দলের হয়ে টেস্ট ক্রিকেটে মূলতঃ ডানহাতি অফ-স্পিনার হিসেবে অংশগ্রহণ করেছেন ডেভিড অ্যালেন। পাশাপাশি তিনি ডানহাতে ব্যাটিংও চালাতেন।
প্রথম-শ্রেণীর ইংরেজ কাউন্টি ক্রিকেটে গ্লুচেস্টারশায়ার দলের সদস্য ছিলেন। অবসর-পরবর্তী সময়ে ২০১১ সালে গ্লুচেস্টারশায়ার দলের সভাপতির দায়িত্ব পালন করেন তিনি।
১৯৫৩ থেকে ১৯৭২ সাল পর্যন্ত গ্লুচেস্টারশায়ার দলের পক্ষে কাউন্টি ক্রিকেটে অংশগ্রহণ করেন। ১৯৫৯ সালে প্রথমবারের মতো ইংল্যান্ড দলের পক্ষে খেলার জন্য মনোনীত হন। এরপর ১৯৬০ সালে বর্ষসেরা ক্রিকেট রাইটার্স ক্লাব যুব ক্রিকেটাররূপে পুনরায় দলে অন্তর্ভুক্ত হন। তৎকালীন সময়ের সকল টেস্টভূক্ত দেশে তিনি সফর করেছেন।
সমগ্র খেলোয়াড়ী জীবনে তিনি ৩৯ টেস্টে অংশ নিয়েছেন। ফ্রেড টিটমাস ও রে ইলিংওয়ার্থের ন্যায় অল-রাউন্ডারের তুলনায় তার ব্যাটিং গড় ভাল ছিল। ১৯৬১-৬২ মৌসুমে ভারত ও পাকিস্তান সফরে অনুষ্ঠিত টেস্ট সিরিজগুলোয় তিনি একাকী ৪৮২ ওভার বোলিং করেছিলেন। ১৯৬৩ মৌসুমে সফরকারী ওয়েস্ট ইন্ডিজের বিপক্ষে লর্ডসে অনুষ্ঠিত খেলায় অংশগ্রহণ করে স্মরণীয় হয়ে আছেন। ফাস্ট বোলার ওয়েস হলের চূড়ান্ত ওভারের শেষ দুই বল ঠেঁকিয়ে দলকে নিশ্চিত পরাজয় থেকে ড্রয়ের পথে নিয়ে যান। শেষ উইকেট জুটিতে অন্যপ্রান্তে কলিন কাউড্রে প্লাস্টার দিয়ে মোড়ানো বাহু নিয়ে আহত অবস্থায় ক্রিজে অবস্থান করছিলেন। সিডনিতে অনুষ্ঠিত ১৯৬৫-৬৬ মৌসুমের অ্যাশেজ সিরিজের তৃতীয় টেস্টে শেষ দুই উইকেটের জুটিতে ৯৩ রান সংগ্রহ ও ৪/৪৭ বোলিং পরিসংখ্যান গড়ে ইংল্যান্ডকে ইনিংস ও ৯৩ রানে জয়ী করতে ভূমিকা রাখেন।
বাগবোলে ম্যানর

বাগবোলে ম্যানর () উত্তর সুইডেনের উমিয়ার উত্তর-পশ্চিম দিকে প্রায় দূরে বাগবোলের উমে নদীতে অবস্থিত একটি জমিদারের খামার বাড়ি। এটি ১৮৪৬ সালে নির্মিত হয় এবং বাগবোলে করাতকলের ম্যানেজারের বসতবাড়ি হিসেবে ব্যবহৃত হয়।
১৮৪৬ সালে এই বিরাট বাড়িটির কাজ সমাপ্ত হয়। বাড়িটি বাগবোলে করাতকলের ম্যানেজারের বসতবাড়ি হিসেবে ব্যবহৃত হওয়া শুরু করে।
ভবনের স্থাপত্যের প্রকল্পটি উমিয়া প্যারিশ মন্ত্রী জোহান অ্যান্ডারস লিন্ডার করেন। তিনি একাধারে একজন লেখক ও মন্ত্রী ছিলেন এবং প্রায়শই স্থপতি ও নির্মাতা হিসেবে উমিয়ার আশেপাশে কাজ করতেন। তিনি রাজকীয় ধাঁচ বেছে নেন। লিন্ডারের রেকর্ড অনুযায়ী তিনি ৫০ সুইডীয় ক্রোনার লাভ করে। ১৮৪৭ সালে ভবনের উদ্বোধনের দিনই তিনি জেমস রবার্টসন ডিকসনের কাছ থেকে তাঁর টাকা পেয়ে যান। জেমস রবার্টসন "জেমস ডিকসন এন্ড কোঃ" ফার্মের মাধ্যমে গোথেনবার্গকে প্রতিনিধিত্ব করেন। এই কোম্পানিই ১৮৪০ সালে করাতকলের মালিকানা লাভ করেন। ডিকসন সুইডেনে তৎকালীন প্রচলিত ""বাগবোলেরি""র ফলে দুইবার আদালত দর্শন করেন। এই আইনে আটকের কারণ ছিল মূলত নিজের ক্ষমতার অপব্যবহার করে জঙ্গল ধ্বংস করে কাঠ কাটা।
পালিশ করা উড প্যানেল দিয়ে ঢাকা কাঠ দ্বারাই এই ভবনটি নির্মিত হয়েছে এবং একটি সাদা তিসি তেল ভিত্তিক রং দিয়ে রঙ করা হয়েছে যেন একটি সমসাময়িক অনুরূপ পাথর ঘরকে উপস্থাপন করতে পারে। এর দোতলা ভবনের প্রত্যেক তলার মেঝের আয়তন প্রায় । ভবনের সামনে ও অন্যান্য স্থানও ডোরিক আয়তাকার স্তম্ভদ্বারা সজ্জিত নব্যধ্রুপদী রূপ নিয়ে গঠিত এবং প্রাসাদের ভিতর ও বাইরের দিক অত্যন্ত সংরক্ষিত। প্রাসাদের দুই স্থানে বাগান রয়েছে। প্রাসাদে অনেক পৃথক ভবন আছে যা মূলত এই প্রাসাদেরই অন্তর্ভুক্ত। এখানে একটি স্কুল, একটি আস্তাবল, দুইটি গেজবস এবং একটি ডান্ডাগুলি এলি রয়েছে।
এই বাড়িটি নদীতীরের সুউচ্চে অবস্থিত। এইন উচ্চতা ভবনটিকে পানির আরও কাছে নিয়ে এসেছে বলে মনে হয়। এখানেরই এক অঞ্চলে আরবোরেটুম রয়েছে, আরো রয়েছে কর্মচারীদের জন্য ব্যারাক, অফিস, ছাউনী, একটি কামার এর দোকান, একটি কয়লা ঘর এবং একটি বোটহাউজ। এই ভবনগুলো বা দুটো করাতকল - কোনটিই নয়, এর উপরের দিকগুলো ১৮৪২ সালে ও নিচের দিকগুলো ১৮৫০ সালের দিকে নির্মিত হয়। এখানে আটটি শক্তি-নির্ভর করাতকল আছে যা এখনও বর্তমান। এর একটির সংস্কার করা হয়েছে এবং উমিয়া এনার্জি ক্লাববোলে ক্র্যাফটভার্ক (ক্লাববোলে গ্রামে) এ দেখা যায় যা বাগবোলে থেকে উমে নদীর দিকে অবস্থিত।
বাগবোলের করাতকলের পূর্ণবিকাশের পর (১৮৫০ থেকে ১৮৮০) এর ১৭০ জন কর্মকর্তা নিয়ে - হলসুন্ডে স্থানান্তরিত হয়। এটি উমে নদীর উপকূলে অবস্থিত, যেখানে বাগবোলের করাতকল ও এর সহায়তাকারী ভবনসমূহকে পরিত্যক্ত করা হয় ও পচন ধরানোর জন্য রেখে দেয়া হয়েছিল।
এই প্রাসাদ ও এর প্রায় জমি "উমিয়া মিশনসফোরসামলিং"কে দান করা হয়। এটি ইউরোপের বৃহত্তম জঙ্গলভূমি সুভেনস্কা সেলুলোসা আক্টিয়েবোলাগেট-এর মালিকানাধীন মিশন কোভেনান্ট চার্চ অফ সুডেন-এর অঙ্গসংগঠন। ১৯৬৮ সালে, যে বছর প্রাসাদকে ঐতিহাসিক ভবন হিসেবে স্বীকৃত করা হয়, ঐ বছরে থেকে শুরু হয়ে ১৯৬৮-১৯৭১ সাল পর্যন্ত এর সংস্কার কাজ করা হয়। এর পরের ৩৫ বছর এটিকে ধর্মসভার জন্য ব্যবহৃত হয়, যেটি প্রাথমিকভাবে স্বেচ্ছাসেবী কাজের জন্যই ব্যবহৃত হয় এবং গ্রীষ্মের জনপ্রিয় কাফে হিসেবে চিহ্নিত হয়। শুধুমাত্র বার্ষিক ওয়ালপুর্গিস নাইট এর উৎসবের জন্যই নয়, এছাড়াও এটি বেশ জনপ্রিয় হয়। ২০০৬ সালে একজন বেসরকারি ব্যবসায়ী ভবনটি ক্রয়পূর্বক সংস্কার করেন এবং এখন এটি রেস্তঁরা ও সেইসাথে ব্যবসায় সম্মেলনের জন্যও ব্যবহৃত হয়।
আলি আঃয়ে লৃগাং

আলি আঃয়ে লৃগাং অসমের মিছিং বা মিরি জনজাতির বসন্ত ঋতুতে পালন করা উৎসব। ফাল্গুনৰ প্ৰথম বুধবারে এই উৎসব পালন করা হয়। ইহার অপর নাম শস্য বা কঠিয়া সিঁচার আরম্ভনি উৎসব। প্রথম অবস্থায় এই উৎসব ফাল্গুন, চৈত্র ও বৈশাখ মাসের প্রথম বুধবারে পালন করা হতো, যদিও ১৯৫৫ সাল থেকে এই উৎসব ফাল্গুন মাসের প্রথম বুধবার থেকে পালিত হয়ে আসছে। মিসিং ভাষায় আলি অর্থ শস্য, আঃয়ে অর্থ ফল, লৃগাং অর্থ রোপণ করা। শস্য রোপণ করার পর পুরুয়-মহিলা, বয়স্ক, বৃদ্ধেরা সমবেত হয়ে ভোজন করে ও নানান নৃত্য পরিবেশন করনে।
মিসিং লোকবিশ্বাস মতে দেবতাদের সন্তুষ্ট নাকরলে পৃথিবীতে বৃষ্টি হয়না, আর বৃষ্টি না হলে শস্য উৎপাদন হবেনা। তাই দেবতাদের নাচ-গানের মাধ্যমে প্রসন্ন করাতে হয় ।
উৎসবের প্রায় তিন সপ্তাহ আগের থেকে মিসিং মহিলারা আপং নামক সুরা বানানোর জন্য প্রয়োজনীয় সামগ্রী জোগাড় করতে থাকেন। মিসিং মেয়েরা হস্তশিল্পে নানান মনোহর প্রাকৃতিক চিত্র বিশিষ্ট মসাং, এগ, রি বি গাছেম, গেরঃ দুমরি বা মনর ইত্যাদি তৈরী করে নিজেদেরকে উপহার দেন। গৃহিণীরা প্রাতঃকালে উঠে উঠান, ঘর পরিষ্কার করেন ও নদী-খাল,বিল থেকে মাছ ধরেন। মিসিং মেয়ে ও মহিলারা ভাত দিয়ে পোরো আপং ও নগীন আপং নামক সুরা প্রস্তুত করেন। তারা জলে চাল সিদ্ধ করে পাতায় মুড়ে পুরাং আপিন নামক এক বিশেষ ধরনের খাবার প্রস্তুৎ করেন। ঘরের অভিভাবকের উপস্থিতিতে অন্যান্য সদস্যেরা ধানখেতে ধানের বীজ রোপণ করেন। চাঁরটি মেডেলা গাছের ডাল খেতের চারদিকে গর্ত খুঁড়ে উলম্ব অবস্থায় রাখা হয়। সাদা সুতা দিয়ে মেডেলা গাছের পাতা একত্রিত করে বেঁধে আপং ঢালা হয় ও প্রার্থনা করা হয়। এই অনুষ্ঠান প্রতিটি মিসিং পরিবারে পালন করা হয় । খেত থেকে এসে সবাই ভোজন করেন। সন্ধ্যাকালে "গুমরাগ" নৃত্যে সবাই অংশগ্রহণ করেন। এই নৃত্য গ্রামের পূর্বপ্রান্তের বাড়ি থেকে শুরু হয় এবং ধীরে ধীরে নদীর তীর পর্যন্ত করা হয়। এই নাচ প্রতিটি বাড়ির উঠোনে চক্রাকারে ঘুরে ঘুরে করা হয়। এই উৎসবের গানে মানুষের প্রেম, দুঃখ, কষ্ট, যন্ত্রণা ও প্রতিদিনের বিভিন্ন অভিজ্ঞতার কথা উঠে আসে।
কোনসটভ্যাগেন জু অ্যালভার

কোনসটভ্যাগেন জু অ্যালভার (; বাংলা উচ্চারণ: মধ্যখানের "জু" শব্দটির উচ্চারণে "স" ও "জ" একত্রে উচ্চারিত হবে) উত্তর সুইডেনের ভ্যাস্টারবটে্নে অবস্থিত একটি পর্যটক আকর্ষণ ও শৈল্পিক সড়কের পথ। সমুদ্রের উপকূল ঘেঁষে প্রায় ৩৫ মাইল দীর্ঘ পথ অতিক্রম করেছে এই শিল্পকর্মটি।
হমসুন্ডের উমিয়া উপকূল থেকে সাতটি নদীর এ শিল্পকর্মটি বোথনিয়া উপকূলের ভ্যাস্টারবটেন থেকে বোর্গাফজাল পর্যন্ত যায়। এটি উমিয়া ও ডরোটিয়ার মধ্যদিয়ে যায়। এই শিল্পর রুট ই১২, হাইওয়ে ৯২ ও কান্ট্রি রোড ১০৫২ কে অনুসরণ করে। ১৯৯৭ সাল থেকে এই সড়কের পাশে মোট ১৩টি শিল্পকর্মকে রাখা হয়েছে। এই শৈল্পিক রাস্তা প্রায় ৩৫ মাইল লম্বা এবং ভিন্ডেলালভেন, উমে, ওরিয়ালভেন, লজডিয়ালভেন, গিডিয়ালভেন, অ্যাঙ্গারমানালভেন ও স্যাক্সালভেন নদীকে অতিক্রম করেছে। বেসরকারি সংস্থা "কোনস্টভাগেন সেভেন রিভারস" পাঁচটি পৌরসভার সহায়তায় এই প্রকল্প সম্পাদন করেন।
তবে সাধারণত একটি শিল্পকলা খারাপ আবহাওয়ার কারণে নামিয়ে রাখা হয়।
সারা খান

সারা খান হলেন একজন ভারতীয় মডেল এবং অভিনেত্রী। তিনি ২০০৭ সালের মিস মধ্য প্রদেশ খেতাব বিজয়ী। তিনি "সাপনা বাবুল কা... বিদাই", "রাম মিলায়ে জোড়ি" এবং "জুনুন - এইসি নাফরাত তো ক্যায়সে ইশক" ধারাবাহিকে অসাধারন অভিনয়ের সুবাদে অত্যন্ত সুপরিচিত একজন ব্যক্তিত্ব।
খানের প্রথম টেলিভিশন ধারাবাহিক "সাপনা বাবুল কা ... বিদাই" এ সাধনা চরিত্রে প্রথম অভিনয় করেন। এরপর ২০০৮ সালে তিনি "ক্যা আপ পান্ছবি পাস সে তেজ হ্যায়?" একজন তারকা প্রতিযোগী হিসেবে হাজির হন। সাথে ছিলেন "সাপনা বাবুল কা ... বিদাই" এর পর্দার বোন হিসেবে অভিনয় করা পারুল চৌহান। তারা দুজনই খেলায় অংশগ্রহণ করেন এবং তাদের জেতা টাকা ভারতের দাতব্য সংস্থা "হেল্প এজে" দান করেন।
তিনি একজন সেলিব্রেটি অতিথি হিসেবে ২০০৮ সালের ২০ সেপ্টেম্বরে আনগাদ হাসিজা, পারুল চৌহান এবং কিনসুক মহাজনের সাথে "আমুল স্টার ভয়েজ অব ইন্ডিয়া ২" মৌসুমে হাজির হন। এছাড়াও তিনি ২০০৯ সালের আগস্টে সালমান খান কর্তৃক আমন্ত্রিত জনপ্রিয় টেলিভিশন অনুষ্ঠান "১০ কা দাম" এবং সনি টিভিতে সম্প্রচারিত একটি নাচের আপাতবাস্তব টেলিভিশন অনুষ্ঠান "ড্যান্স প্রিমিয়ার লিগ" আমন্ত্রণ জানানো হয়।
খান ২০১০ সালের বিগ বস ৪ মৌসুমে আলী মার্চেন্টকে বিয়ে করেন; কিন্তু ২০১১ সালে তারা মাত্র ২ মাস পরে বিবাহ বিচ্ছেদ করেন।
চাঁদের মত বউ

চাঁদের মত বউ ২০০৯ সালে মুক্তিপ্রাপ্ত একটি বাংলাদেশী বাংলা নাট্য চলচ্চিত্র। চলচ্চিত্রটি পরিচালনা করেছেন মোহাম্মদ হোসেন এবং প্রধান ভূমিকায় অভিনয় করেছেন রিয়াজ, শাবনূর ও নিপুন। এছাড়াও কয়েকটি বিশেষ চরিত্রে অভিনয় করেছেন এটিএম শামসুজ্জামান, ডলি জহুর ও মিশা সওদাগর।
"চাঁদের মত বউ" চলচ্চিত্রটি ২০০৯ সালে ঘোষিত জাতীয় চলচ্চিত্র পুরস্কার-এ সেরা পার্শ্বচরিত্রে অভিনেত্রী পুরস্কারসহ মোট দুটি পুরস্কার লাভ করে।
"চাঁদের মত বউ" চলচ্চিত্রটির সঙ্গীত পরিচালনা করেছেন আহমেদ ইমতিয়াজ বুলবুল, আলম খান ও আলী আকরাম শুভ। ছবিতে মোট ছয়টি গান রয়েছে।
রিভারসাইড গ্রাউন্ড

রিভারসাইড গ্রাউন্ড ইংল্যান্ডের ডারহ্যাম কাউন্টির চেস্টার-লি-স্ট্রিটে অবস্থিত একটি ক্রিকেট মাঠ। প্রচারসত্ত্বজনিত কারণে আনুষ্ঠানিকভাবে এ মাঠটি এমিরাটস ডারহ্যাম আন্তর্জাতিক ক্রিকেট মাঠ নামে পরিচিতি পাচ্ছে। ডারহ্যাম কাউন্টি ক্রিকেট ক্লাবের অনুশীলনী মাঠ হিসেবে ব্যবহৃত হয়। এছাড়াও এখানে বেশকিছুসংখ্যক সফরকারী দলের বিপক্ষে ইংল্যান্ড ক্রিকেট দলের মধ্যকার আন্তর্জাতিক ক্রিকেট খেলার আয়োজন করা হয়। মাঠের উত্তর-পূর্ব প্রান্তে লামলে প্রাসাদ অবস্থিত। আন্তর্জাতিক পর্যায়ের ক্রিকেটে দর্শক ধারণের উপযোগী করে অস্থায়ীভিত্তিতে মাঠের উত্তর-পূর্ব প্রান্তে আসন সংখ্যা বৃদ্ধি করা হয়। স্থায়ী ও অস্থায়ীভাবে মাঠের পূর্ণাঙ্গ দর্শক ধারণ সক্ষমতা হচ্ছে ১৭,০০০।
১৯৯১ সালে ডারহ্যাম ক্লাবের আবেদনের প্রেক্ষিতে প্রথম-শ্রেণীর ক্রিকেটে অংশগ্রহণের শর্ত হিসেবে টেস্ট খেলার উপযোগী করে স্টেডিয়াম নির্মাণের কথা বলা হয়। ১৯৯০ সাল থেকেই এ মাঠ নির্মাণের প্রস্তুতি নেয়া হয় যা অদ্যাবধি বিভিন্ন ধাঁপে অগ্রসর হচ্ছে। ১৯৯৩ সালে মাঠের বহিরাবরণ ও খেলার আচ্ছাদন তৈরি শুরু করা হয়। কাউন্টি চ্যাম্পিয়নশীপের প্রথম তিন মৌসুমে ক্লাবটি কাউন্টির বিভিন্ন স্থানে খেলতে থাকে। ১৯৯৫ মৌসুমে এ মাঠটিতে ক্রিকেট খেলার উপযোগী করা হয়। ১৮ মে, ১৯৯৫ তারিখে ডারহ্যাম বনাম ওয়ারউইকশায়ারের মধ্যে প্রথম খেলার উদ্বোধন করা হয়। ১৯৯৬ সালে রাণী দ্বিতীয় এলিজাবেথ ক্লাবের ডন রবসন প্যাভিলিয়ন উদ্বোধন করেন।
মন্তরসো ভিচেন্তিনো

মন্তরসো ভিচেন্তিনো (, ভেনেতীয়: Montorso) ইতালির ভেনেতো অঞ্চলের ভিচেন্সা প্রদেশের একটি কমুনে। এই কমুনের জনসংখ্যা প্রায় ৩,২২৭ জন।
কিয়াম্পো উপত্যকার কেন্দ্রে, ষাটের দশক থেকে এই এলাকায় অর্থনৈতিক বিবর্তন শুরু হয়।
ত্রয়োদশী শতাব্দীতে এর নাম ছিল মন্তুরসিউম (ইংরেজিতে : Montursium)এবং চতুর্দশ শতাব্দীতে ছিল মন্তুরসিও (ইংরেজিতে : Montursio) । সম্ভবত রোমান নাম উরসিও বা উরসো থেকে এটি আসে। একাদশ শতাব্দীতে মন্তরসো গঠিত হয়। পাহাড় ফ্রাত্তা-এর পাশের দুর্গে। শহরটি ১২৬৬ সালে পাদোভানদের কাছে হস্তান্তর হয়, যারা দুর্গটি পুনঃগঠন করে। যা ১৩১১ সালে স্কালিয়েরিরা ধ্বংস করে ফেলে। এর পর এটি ভিচেন্সার অংশে চলে যায়।
আলজেরিয়া জাতীয় ফুটবল দল

আলজেরিয়া জাতীয় ফুটবল দল () হচ্ছে আন্তর্জাতিক ফুটবলে আলজেরিয়ার প্রতিনিধিত্বকারী পুরুষদের জাতীয় দল, যার সকল কার্যক্রম আলজেরিয়ার ফুটবলের সর্বোচ্চ নিয়ন্ত্রক সংস্থা আলজেরীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৬৪ সাল হতে ফুটবলের সর্বোচ্চ সংস্থা ফিফার এবং ১৯৬৩ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৬৩ সালের ৬ই জানুয়ারি তারিখে, আলজেরিয়া প্রথমবারের মতো আন্তর্জাতিক খেলায় অংশগ্রহণ করেছে; আলজেরিয়ার আলজিয়ার্সে অনুষ্ঠিত উক্ত ম্যাচে আলজেরিয়া বুলগেরিয়াকে ২–১ গোলের ব্যবধানে পরাজিত করেছে। আলজেরিয়া হচ্ছে আফ্রিকা কাপ অফ নেশন্সের বর্তমান চ্যাম্পিয়ন, যারা ২০১৯ সালে সেনেগালকে ১–০ গোলের ব্যবধানে পরাজিত করেছে।
"আল খাদ্রা" নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় আলজেরিয়ার রাজধানী আলজিয়ার্সে অবস্থিত। বর্তমানে এই দলের ম্যানেজারের দায়িত্ব পালন করছেন দিয়ামেল বেলমাদি এবং অধিনায়কের দায়িত্ব পালন করছেন ম্যানচেস্টার সিটির মধ্যমাঠের খেলোয়াড় রিয়াদ মাহরিজ।
আলজেরিয়া এপর্যন্ত ৪ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ২০১৪ ফিফা বিশ্বকাপের ১৬ দলের পর্বে পৌঁছানো, যেখানে তারা অতিরিক্ত সময়ে জার্মানির কাছে ২–১ গোলের ব্যবধানে পরাজিত হয়েছে। অন্যদিকে, আফ্রিকা কাপ অফ নেশন্সেও আলজেরিয়া অন্যতম সফল দল, যেখানে তারা ২টি (১৯৯০ এবং ২০১৯) শিরোপা জয়লাভ করেছে।
লাখদার বেল্লুনি, বিল্লাল দাজিরি, আব্দুল হাফিজ তাসফাউত, ইসলাম স্লিমানি এবং হিল্লাল সুদানির মতো খেলোয়াড়গণ আলজেরিয়ার জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০১৪ সালের অক্টোবর মাসে প্রকাশিত র‌্যাঙ্কিংয়ে আলজেরিয়া তাদের ইতিহাসে সর্বোচ্চ অবস্থান (১৫তম) অর্জন করে এবং ২০০৮ সালের জুন মাসে প্রকাশিত র‌্যাঙ্কিংয়ে তারা ১০৩তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে আলজেরিয়ার সর্বোচ্চ অবস্থান হচ্ছে ৮ম (যা তারা ১৯৮১ সালে অর্জন করেছিল) এবং সর্বনিম্ন অবস্থান হচ্ছে ৮৫। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
বিশ্বের বৃহত্তম শহরের তালিকা

জাতিসংঘ শহরের তিনরকম সংজ্ঞা ব্যবহার করে, কারণ সমস্ত এক্তিয়ারের সমস্ত শহরকে একইভাবে শ্রেণীভুক্ত করা হয় না। কোনো শহরকে উপযুক্ত শহর, ঐ শহরের পৌর এলাকার বিস্তৃতি কিংবা তার মহানগর এলাকা দিয়ে নির্ধারণ করা হয়।
কোনো শহরকে তার প্রশাসনিক সীমানা দিয়ে নির্ধারণ করা যায়, যা উপযুক্ত শহর নামে পরিচিত। ইউনিসেফের সংজ্ঞানুযায়ী, উপযুক্ত শহর বলতে কোনো শহরের প্রশাসনিক সীমানার মধ্যে বসবাসকারী কিংবা একক কর্তৃপক্ষ দ্বারা শহর থেকে সরাসরিভাবে শাসিত জনগণকে বোঝায়। উপযুক্ত শহরের সীমানা ও জনউপাত্তের মধ্যে শহরতলি অন্তর্গত নাও থাকতে পারে, যেখানে শহরের যথেষ্ট সংখ্যক কর্মচারী বা ছাত্রছাত্রী বসবাস করে।
উপযুক্ত শহরের জনউপাত্ত পৌর এলাকার জনউপাত্ত থেকে অনেকটা আলাদা হতে পারে, কারণ অনেক শহর একাধিক ছোট পৌরসভার সমষ্টি হতে পারে (যেমন সিডনি)। অন্যদিকে, চীনের অনেক শহরের প্রশাসনিক এলাকা মূল পৌর এলাকা থেকে শহরতলি হয়ে গ্রামীণ এলাকা অবধি বিস্তৃত হতে পারে। চীনের ছুংছিং পৌরসভা জনসংখ্যা অনুযায়ী বিশ্বের বৃহত্তম উপযুক্ত শহর এবং এর প্রশাসনিক আয়তন , যা প্রায় অস্ট্রিয়ার সমান। কিন্তু এর ৩ কোটি জনসংখ্যার ৭০%-এর বেশি জনগণ আদতে গ্রামীণ এলাকায় বসবাসকারী কৃষিজীবী।
একটি পৌর এলাকার ভিতরে স্থানিক বা অন্যান্য গণ্ডি ব্যাপারে ছাড়া, শর্তসাপেক্ষে সংলগ্ন শহুরে এলাকা হিসেবে সংজ্ঞায়িত হতে পারে।
ইউনিসেফ শহুরে এলাকা সংজ্ঞায়িত করেছে নিম্নরূপ:
দুর্লভা কালীমন্দির, বর্ধমান

দুর্লভা কালীমন্দির পশ্চিমবঙ্গের বর্ধমান জেলার বর্ধমান শহরের পশ্চিমে লাখুড্ডিপাড়া নামক স্থানে অবস্থিত একটি কালী মন্দির।
কথিত আছে, গোকুলানন্দ নামক এক সাধক দুর্লভা কালীমন্দির প্রতিষ্ঠা করেছিলন। এই মন্দিরে অষ্টধাতু নির্মিত কমলাত্নিকা বিগ্রহের মাথায় ছোট একটি গর্তে দুর্লভা কালী নামে খ্যাত কালী বিগ্রহের অবস্থান। পাথরে তৈরী এই বিগ্রহের উচ্চতা আনুমানিক ৮-৯ ইঞ্চি। পূজোর সময় এই গর্ত থেকে কালী মূর্তিকে বের করে এনে পূজো করা হয়।
তারাক্ষ্যা কালীমন্দির, সুশুনিয়া

তারাক্ষ্যা কালীমন্দির পশ্চিমবঙ্গের পূর্ব বর্ধমান জেলার মন্তেশ্বর ব্লকের নিকটে সুশুনিয়া বা তারাশুশুনা নামক গ্রামে অবস্থিত একটি প্রাচীন কালী মন্দির।
বাঘাসন পঞ্চায়েতের সুশুনিয়া বা তারাশুশুনা গ্রামের প্রায় চারশো বছর ধরে তারাক্ষ্যা মাতার পুজোর চল গ্রামে। প্রথমে মাটির মন্দিরেই দেবীর আরাধনা হত। পরে কংক্রিটের মন্দির তৈরি করা হয়।
এলাকার জমিদার দেবেন্দ্রনাথ চট্টোপাধ্যায়ের আমলে পুজোর রমরমা শুরু হয়। বর্ধমানের রাজা তেজচন্দ্রের আমলে পুজোর জন্য ২৫২ বিঘা জমি দেওয়া হয়েছিল। তবে এখন সে জমি নেই। মন্দিরের ভিতর
রয়েছে পঞ্চমুণ্ডির আসন। জনশ্রুতি, ওই আসনে বসেই তারা নামে এক সাধক প্রথম দেবীর পুজো শুরু করেছিলেন। বাসিন্দারা জানান, সারা বছর গ্রামের মুখোপাধ্যায় ও চট্টোপাধ্যায় পরিবারের তত্ত্বাবধানে দেবীর পুজো হয়। জৈষ্ঠ্য মাসের চম্পক চতুর্দশীতে হয় মহাপুজো।
সুশুনিয়া গ্রামে অবস্থিত তারাক্ষ্যা দীঘি থেকে প্রাপ্ত কালী মূর্তি তারাক্ষ্যা কালী নামে খ্যাত। কালো রঙের চতুর্ভূজা ত্রিনয়না মূর্তিটি কষ্টিপাথরের তৈরী। পদ্মের ওপর অধিষ্ঠিত হয়ে দেবীমূর্তি শিবকে আলিঙ্গনরত অবস্থায় বামহাত দিয়ে শিবকে স্তন্যপান করাচ্ছেন। মূর্তির উর্দ্ধাংশ নিরাবরণ ও নিম্নাংশে লাল পট্টবস্ত্র রয়েছে। দেবীর ডানদিকে নিচের হাতে গদা ধরা রয়েছে। দুইপাশে জয়া বিজয়ার মূর্তি বর্তমান।
পূজার আগের দিন হয় দেবীর অধিবাস। প্রতি বছর অধিবাসের সন্ধ্যায় পূজায় হাজির থাকতে হয় স্থানীয় হোসেনপুর গ্রামের ভট্টাচার্য পরিবারের সদস্যদের। ওই পরিবারের এক সদস্য এক সময়ে বর্ধমানের রাজপরিবারের সভাপণ্ডিত ছিলেন। মূলমন্দিরের খানিক দূরে রয়েছে একটি জলাশয়। তারিক্ষা দিঘি নামেই পরিচিত সেটি। রেওয়াজ মেনে পুজোর দিন ওই দিঘির পাড়ে এক মন্দিরে আনা হয় দেবীকে। সারাদিন চলে পূজা। পরে দেবী ফিরে আসেন মূল মন্দিরে। পূজোর দ্বিতীয় দিন দেবীকে চতূর্দোলায় চাপিয়ে ঘোরানো হয় গোটা গ্রাম। গ্রামবাসীরা বাড়ির সামনে তৈরি করে বেদি। শুধু তারাশুশুনা গ্রাম নয়, প্রতিবার নিয়ম করে পাশাপাশি সিংহলি, হাটগাছা, বাঘাসন, কালুই, কুলি, ঘোড়াডাঙ্গা, হোসেনপুর, নাড়াগোয়ালিয়া গ্রামের কুমার সম্প্রদায়ের বিশেষ পুজো আসে।
মন বসে না পড়ার টেবিলে

মন বসে না পড়ার টেবিলে ২০০৯ সালে মুক্তিপ্রাপ্ত একটি বাংলাদেশী বাংলা রোমান্টিক কমেডি চলচ্চিত্র। চলচ্চিত্রটি পরিচালনা করেছেন আব্দুল মান্নান এবং ছবির প্রধান ভূমিকায় অভিনয় করেছেন রিয়াজ ও শাবনূর। এছাড়াও কয়েকটি বিশেষ চরিত্রে অভিনয় করেছেন এটিএম শামসুজ্জামান, সাদেক বাচ্চু ও দুলারী।
"মন বসে না পড়ার টেবিলে" কমেডি ধাঁচের এই চলচ্চিত্রটি ২০০৯ সালে ঘোষিত জাতীয় চলচ্চিত্র পুরস্কার-এ সেরা কৌতুক অভিনেতা পুরস্কার পুরস্কার নাভ করে।
"মন বসে না পড়ার টেবিলে" চলচ্চিত্রটির সঙ্গীত পরিচালনা করেছেন দেবেন্দ্রনাথ চট্টপাধ্যায়। ছবিতে মোট ছয়টি গান রয়েছে।
বাজাও বিয়ের বাজনা

বাজাও বিয়ের বাজনা ২০১০ সালে মুক্তিপ্রাপ্ত একটি বাংলাদেশী বাংলা প্রণয়ধর্মী হাস্যরসাত্মক চলচ্চিত্র। চলচ্চিত্রটি পরিচালনা করেছেন মোহাম্মদ হোসেন জেমী। এবং ছবির প্রধান দুটি চরিত্রে অভিনয় করেছেন রিয়াজ ও অপু বিশ্বাস। এছাড়াও কয়েকটি গুরুত্বপূর্ণ চরিত্রে অভিনয় করেছেন ওয়াসিম, নুতন, জনা, কায়েস আরজু, আন্না, কমল এবং নবাগত খোল অভিনেতা রাজ ইব্রাহিম। এটি রিয়াজ-অপু বিশ্বাস অভিনীত দ্বিতীয় চলচ্চিত্র। প্রথমটি দেবাশীষ বিশ্বাস পরিচালিত "শুভ বিবাহ"।
"বাজাও বিয়ের বাজনা" চলচ্চিত্রটির সঙ্গীত পরিচালনা করেছেন আহমেদ ইমতিয়াজ বুলবুল, আহমেদ কিসলু এবং ইমন সাহা।
বাকড়ী বহুমুখী মাধ্যমিক বিদ্যালয়

বাকড়ী বহুমুখী মাধ্যমিক বিদ্যালয় যশোর জেলার বাঘেরপাড়া উপজেলার এগারোখান অঞ্চলের বাকড়ী গ্রামে অবস্থিত। বিদ্যালয়টি ১৯৩৫ সালে প্রতিষ্ঠিত। 
১৯৩৫ সালে নব প্রতিষ্ঠিত এই বিদ্যালয়কে উচ্চ ইংরেজি বিদ্যালয়ে উন্নীত করার উদ্দেশ্যে বাকড়ী গ্রামের মোহন লাল বিশ্বাস জমি দান করেন। ১৯৪৫-১৯৪৬ সালে যথাক্রমে ৯ম ও ১০ম শ্রেণী খোলা হয়। ১৯৪৭ সালে বাকড়ী বহুমুখী মাধ্যমিক বিদ্যালয় মঞ্জুরি লাভ করে এবং ঐ সালে প্রথম ব্যাচ পরীক্ষা দেয়।
বিদ্যালয় প্রাঙ্গণের আকর্ষণীয় এবং সব থেকে পুরোনো হচ্ছে দুটি বটগাছ। এছাড়া একটি মনোরম পুকুরও বিদ্যালয় প্রাঙ্গণে বিদ্যমান। এর দক্ষিণ দিক রয়েছে একটি স্থায়ী মার্কেট। সপ্তাহে দুদিন এইখানে হাট বসে। দক্ষিণ-পূর্ব কোণে রয়েছে মন্দির এবং তার নিকটেই বিপ্লবী নেতা এবং বিদ্যালয়ের প্রাক্তন শিক্ষক কমরেড অমল সেনের সমাধিস্থল এবং নির্মাণাধীন অমল সেন স্মৃতি কমপ্লেক্স। বিদ্যালয়ের বর্তমানে ছয়টি ভবন রয়েছে। এর মধ্যে একটি দোতলা, একটি একতলা এবং বাকিগুলো টিনের ছাউনি। দোতলা ভবনটি মূল একাডেমী ভবন হিসেবে ব্যবহৃত হয়। একতলা ভবনটি বিজ্ঞান ভবন এবং উত্তর দিকের টিনের ঘরটি কারিগরি বিভাগ ব্যবহার করে। বিদ্যালয়ে কম্পিউটার শিক্ষার জন্য একটি উন্নতমানের কম্পিউটার ল্যাব রয়েছে।
বিদ্যালয়ে প্রতিবছর নিয়মিত ভাবে ক্রিকেট এবং ফুটবল টুর্নামেন্ট আয়োজন করা হয়ে থাকে। এছাড়া স্বাধীনতা দিবস উপলক্ষে বিদ্যালয় প্রাঙ্গণে অ্যাথলেটিক্সের প্রতিযোগিতা অনুষ্ঠিত হয়। বিদ্যালয়ের ক্রিকেট, ফুটবল এবং ভলিবল টিম বিভিন্ন আন্তঃবিদ্যালয় টুর্নামেন্টে ক্রীড়া নৈপুণ্যের পরিচয় দিয়েছে। এছাড়া কিছু অ্যাথলেট বিভাগীয় পর্যায়ে প্রতিযোগিতা করার গৌরব অর্জন করেছে।
বাকড়ী বহুমুখী মাধ্যমিক বিদ্যালয় এতোদঞ্চলের সাংস্কৃতিক কর্মকাণ্ডের অন্যতম পীঠস্থান। স্বাধীনতা দিবসে প্রতিযোগিতামূলক সাংস্কৃতিক অনুষ্ঠান ছাড়াও বছরের বিভিন্ন সময়ে নানান অনুষ্ঠান বিদ্যালয়ের পক্ষ থেকে আয়োজন করা হয়ে থাকে।
বসনিয়া ও হার্জেগোভিনা জাতীয় ফুটবল দল

বসনিয়া ও হার্জেগোভিনা জাতীয় ফুটবল দল (, , ) হচ্ছে আন্তর্জাতিক ফুটবলে বসনিয়া ও হার্জেগোভিনার প্রতিনিধিত্বকারী পুরুষদের জাতীয় দল, যার সকল কার্যক্রম বসনিয়া ও হার্জেগোভিনার ফুটবলের সর্বোচ্চ নিয়ন্ত্রক সংস্থা বসনিয়া ও হার্জেগোভিনা ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৯৬ সাল হতে ফুটবলের সর্বোচ্চ সংস্থা ফিফার এবং ১৯৯৮ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯৯৩ সালের ১২ই সেপ্টেম্বর তারিখে, বসনিয়া ও হার্জেগোভিনা প্রথমবারের মতো আন্তর্জাতিক খেলায় অংশগ্রহণ করেছে; ইরানের তেহরানে অনুষ্ঠিত উক্ত ম্যাচে বসনিয়া ও হার্জেগোভিনা ইরানকে ৩–১ গোলের ব্যবধানে পরাজিত করেছে।
১৩,১৪৬ ধারণক্ষমতাবিশিষ্ট গ্রাভিৎসা স্টেডিয়ামে "জমায়েভি" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় বসনিয়া ও হার্জেগোভিনার রাজধানী সারায়েভোয় অবস্থিত। বর্তমানে এই দলের ম্যানেজারের দায়িত্ব পালন করছেন খালি এবং অধিনায়কের দায়িত্ব পালন করছেন রোমার আক্রমণভাগের খেলোয়াড় এদিন জেকো।
বসনিয়া ও হার্জেগোভিনা এপর্যন্ত কেবলমাত্র ১ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ২০১৪ ফিফা বিশ্বকাপের গ্রুপ পর্বে পৌঁছানো।
এদিন জেকো, মিরালেম পিয়ানিচ, এমির স্পাহিচ, ভেদাদ ইবিশেভিচ এবং জভিয়েজদান মিসিমোভিচের মতো খেলোয়াড়গণ বসনিয়া ও হার্জেগোভিনার জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০১৩ সালের আগস্ট মাসে প্রকাশিত র‌্যাঙ্কিংয়ে বসনিয়া ও হার্জেগোভিনা তাদের ইতিহাসে সর্বোচ্চ অবস্থান (১৩তম) অর্জন করে এবং ১৯৯৬ সালের সেপ্টেম্বর মাসে প্রকাশিত র‌্যাঙ্কিংয়ে তারা ১৭৩তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে বসনিয়া ও হার্জেগোভিনার সর্বোচ্চ অবস্থান হচ্ছে ২০তম (যা তারা সর্বপ্রথম ২০১৩ সালে অর্জন করেছিল) এবং সর্বনিম্ন অবস্থান হচ্ছে ৮৭। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
শুভ বিবাহ

শুভ বিবাহ ২০০৯ সালে মুক্তিপ্রাপ্ত একটি বাংলাদেশী প্রণয়ধর্মী হাস্যরসাত্মক চলচ্চিত্র। চলচ্চিত্রটি পরিচালনা করেছেন দেবাশীষ বিশ্বাস। এবং ছবির প্রধান তিনটি চরিত্রে অভিনয় করেছেন রিয়াজ, ফেরদৌস ও অপু বিশ্বাস। এছাড়াও কয়েকটি গুরুত্বপূর্ণ চরিত্রে অভিনয় করেছেন নিপুন, ডলি জহুর, প্রবীর মিত্র এবং তুষার খান।
চাকরি সূত্রে “রাজীব” (ফেরদৌস) ও “সোনিয়া” (নিপুন) ভাল বন্ধু। সোনিয়া কথা প্রসংঙ্গে এক সম রাজীবের কাছ থেকে জানতে পারে যে, রাজীবের ছোট বেলার বন্ধু “মেঘা”কে (অপু বিশ্বাস) রাজীব ভালবাসে। এদিকে মেঘা রাজীব কে জানায় যে “আরমান” (রিয়াজ) এর সাথা তার বিয়ে ঠিকঠাক। মেঘা রাজীব কে তার বিয়েতে আমন্ত্রণ জানায়। রাজীব সে বিয়েতে যায় তবে বিয়েতে অংশগ্রহণ মেঘাকে নিয়ে আরমান আর রাজীবের মধ্যে শুরু হয় দ্বন্দ্ব। এভাবেই এগিয়ে চলে ছবির কাহিনী। পরিশেষে সবার মিলনে গল্পের পরিসমাপ্তি।
"শুভ বিবাহ" চলচ্চিত্রটির সঙ্গীত পরিচালনা করেছেন শওকত আলী ইমন, বাপ্পা মজুমদার এবং ইমন সাহা। ছবিতে শ্রুতি মধুর কয়েকটি গান রয়েছে। সঙ্গীত রচনা করেছেন কবির বকুল। কণ্ঠশিল্পীরা হলেন; অ্যান্ড্রু কিশোর, রুনা লায়লা, বাপ্পা মজুমদার, কানিজ সুবর্ণা এবং আসিফ।
! সংখা !! শিরোনাম !! কণ্ঠশিল্পী !! বিশেষত্ব
রামেশ্বর পাঠক

রামেশ্বর পাঠক (; অসমীয়া:ৰামেশ্বৰ পাঠক) ভারতের অসম রাজ্যের একজন কামরুপী লোকগীতের প্রসিদ্ধ কণ্ঠশিল্পী ছিলেন। 
১৯৩৮ সনের ১মার্চ তারিখে অসমের বরপেটা জেলার ভেল্লা নামক স্থানে রামেশ্বর পাঠকের জন্ম হয়েছিল। ১৯৫৮ সনে তিনি বিদ্যালয়ের শিক্ষা সমাপ্ত করে বরপেটা মহাবিদ্যালয়ে নামভর্তি করে সংগীতে মনোযোগ দিয়েছিলেন। পণ্ডিত দয়াল চন্দ্র সূত্রধারের তত্বাবধানে তিনি বরগীতের শিক্ষা আরম্ভ করেন। ১৯৬১ সনে অনুষ্ঠিত হওয়া আন্তঃমহাবিদ্যালয় যুব মহোৎসবে রামেশ্বর পাঠকে বরগীত, আধুনিক গীত, গজল ও ভজনে প্রথম স্থান প্রাপ্ত করেছিল। ১৯৬৩ সনে তিনি গুয়াহাটি আর্য কলেজে শিক্ষকতা করেছিলেন। 
শিক্ষকের পদে থাকার সময় তিনি ও ছাত্র ও অন্যান্য শিক্ষকের মাঝে লোকগীত কণ্ঠশিল্পী রুপে জনপ্রিয় ছিলেন। সহকর্মী আফজল হুসেইনের অনুরোধে তিনি গুয়াহাটির অনাঁতর কেন্দ্রে অডিসনের ব্যবস্থা করে সংগীত জীবনের আরম্ভ করছিলেন।
১৯৭৪ সনে রামেশ্বর পাঠক বরপেটার ধনদা পাঠককে বিবাহ করেছিলেন। ধনদা পাঠক একজন সুকন্ঠকার ছিলেন। ধনদা পাঠক ও রামেশ্বর পাঠক যুগ্মভাবে লোকগীতে কন্ঠদান করে বিখ্যাত হয়েছিলেন। রামেশ্বর পাঠক অসম ছাড়াও মুম্বাই, কলকাতা, দিল্লী, বেঙ্গালুরু ও উড়িষ্যায় লোকগীত পরিবেশন করে জনপ্রীয় হয়েছিলেন।
সংঘর্ষ (পদার্থবিজ্ঞান)

সংঘর্ষ () বা সংঘাত বলতে অতি অল্পসময়ের জন্য বৃহৎ কোন বল ক্রিয়া করে বস্তুর গতির হঠাৎ ও ব্যাপক পরিবর্তন করাকে বোঝায়। ক্রিকেট ব্যাট দিয়ে বলকে আঘাত করা, ক্যারামের স্ট্রাইকার দিয়ে গুটিকে আঘাত করা, কামান থেকে গোলা নিক্ষেপ, ইত্যাদি এর অন্তর্গত। একটি আলফা কণা যখন স্বর্ণ নিউক্লিয়াসের অতি নিকটে আসে, তখন তারা পরস্পরকে প্রচন্ড ভাবে বিকর্ষণ করে, এটিও সংঘর্ষ।
সংঘর্ষ মূলত দুই প্রকারঃ- ১.স্থিতিস্থাপক সংঘর্ষ ও ২.অস্থিতিস্থাপক সংঘর্ষ।
স্থিতিস্থাপক সংঘর্ষ হল এমন এক ধরনের সংঘর্ষ যেখানে সংঘর্ষের আগে ও পরে দুটি বস্তুর আপেক্ষিক বেগ অপরিবর্তিত থাকে। যেমন দুটি কাচের বা ইস্পাতের বলের সংঘর্ষ প্রায় "পূর্ণ স্থিতিস্থাপক সংঘর্ষ"।
আবার যে সংঘর্ষের পর বস্তুদুটি পরস্পর থেকে বিচ্ছিন্ন হয়ে যায়, তাকে "আংশিক স্থিতিস্থাপক সংঘর্ষ" বলা হয়।
অস্থিতিস্থাপক সংঘর্ষ-এ বস্তুদ্বয় পরস্পরের সাথে যুক্ত হয়ে একটি বস্তুরূপে চলতে থাকে। এই সংঘর্ষের পর বস্তুদুটির আপেক্ষিক বেগ শূন্য হয়।
জাখসেন-আনহাল্ট

জাখসেন-আনহাল্ট (, ) জার্মানির ষোলটি রাজ্যের একটি। এই রাজ্যের সীমানায় রয়েছে নিডারজাখসেন, ব্র্যান্ডেনবুর্গ, জাখসেন এবং থুরিনগিয়া। জাখসেন-আনহাল্টের রাজধানী মাগডেবুর্গ। রাজ্যটির আয়তন ২০,৪৪৭.৭ বর্গ কিলোমিটার এবং জনসংখ্যা ২.৩৪ মিলিয়ন।
জাখসেন-আনহাল্ট জার্মান ডেমোক্রেটিক রিপাবলিকের (জিডিআর) অন্তর্গত ছিল। কমিউনিজমের পতন এবং ১৯৯০ সালের জার্মান পুনঃএকত্রীকরণের পরে সাবেক জিডিআর রাজ্যগুলির শিল্পের ধ্বংস হয়। এতে অর্থনীতি ক্ষতিগ্রস্ত হয় এবং বেকারত্ব বৃদ্ধি পায়। ২০০০ সালে জাখসেন-আনহাল্টে বেকারত্ব জার্মান রাজ্যসমূহের মধ্যে সবচেয়ে বেশি (২০.২%) ছিল।
তবে পরবর্তিতে এ অবস্থা থেকে জাখসেন-আনহাল্টের অর্থনীতিকে সফলভাবে আধুনিক বাজার অর্থনীতিতে রূপান্তরিত করা হয়। ১৯৯০ পরবর্তি সময়ে রাজ্যটিতে ব্যাপক অবকাঠামোগত উন্নয়ন সাধিত হয়। ফলে এখানে বিনিয়োগ বৃদ্ধি পায় এবং প্রতিযোগিতামূলক ব্যবসায়িক পরিবেশের সৃষ্টি হয়। এসময় অনেক ব্যবসায়িক উদ্যোগের ফলে রাজ্যটির বাণিজ্য ও অর্থনীতিতে গতি সঞ্চারিত হয়। ১৯৯৫ সালের এখানকার শিল্প-অর্থনীতি ১৩ শতাংশ আন্তর্জাতিক আয় থেকে ২০০৮ সালে ২৬ শতাংশ আয়ে উন্নতি অর্জন করে। এছাড়া বেকারত্ব উল্লেখযোগ্য হারে হ্রাস পেয়েছে। ২০১০ সালে জাখসেন-আনহাল্টের জিডিপি ১৯৯১ সালের জিডিপির তুলনায় প্রায় আড়াই গুণ বেশি ছিল।
জাখসেন-আনহাল্টের এই অর্থনৈতিক সমৃদ্ধির পেছনে জার্মানির সার্বিক অর্থনৈতিক উন্নয়নের অবদান থাকলেও রাজ্য হিসেবে জাখসেন-আনহাল্ট দেশটির অন্যান্য রাজ্যের চেয়েও অর্থনৈতিক ক্ষেত্রে ভাল প্রবৃদ্ধি অর্জন করেছে। বেকারত্ব হ্রাসের ক্ষেত্রে রাজ্যটি জার্মানির রাজধানী ও রাজ্য বার্লিন, মেকলেনবুর্গ-ভোপোমান এবং ব্রেমেনের চেয়ে বেশি উন্নতি লাভ করেছে।
জাখসেন-আনহাল্টের রাসায়নিক শিল্পে প্রায় ২৫৫০০ মানুষ নিয়োজিত। ২০১০ সালে রাসায়নিক শিল্পসংশ্লিষ্ট ২১৪টি কারখানা ছিল। বিটারফেল্ড-ভোলফানের এসব কারখানা ও প্লান্টের অনেকগুলি অবস্থিত। পূর্ব জার্মানির অন্য যেকোন রাজ্যের চেয়ে বর্তমানে জাখসেন-আনহাল্টের বৈদেশিক বিনিয়োগ বেশি।
ইসলামে ধর্মান্তরিত ব্যক্তিদের তালিকা

নিম্নলিখিত তালিকাটি ভিন্ন কোনো ধর্ম থেকে ইসলামে রূপান্তরিত হয়েছেন– এমন ​​উল্লেখযোগ্য ব্যক্তিত্বদের একটি অসম্পূর্ণ তালিকা। এ নিবন্ধটি শুধুমাত্র বিখ্যাত ব্যক্তিদের বিগত চিন্তা তালিকাভুক্ত করে এবং ব্যক্তির বিশ্বাস প্রকাশ করে এবং এ দ্বারা জাতিগত, সাংস্কৃতিক বা অন্যান্য বিবেচনা মোকাবেলা করা উদ্দেশ্যে নয়। এ তালিকায় ব্যক্তিদের নিজেদের প্রাক্তন ধর্মীয় অন্তর্ভুক্তি থেকে বর্ণানুক্রমে শ্রেণীকরণ করা হল।
শ্লেসভিগ-হলষ্টাইন

শ্লেসভিগ-হলষ্টাইন (জার্মান ভাষায়: Schleswig-Holstein; ) জার্মানির সবচেয়ে উত্তরের রাজ্য। জার্মানির ষোলটি রাজ্যের অন্যতম শ্লেসভিগ-হলষ্টাইন। হলষ্টাইন এবং শ্লেসভিগ নামের দুই সাবেক ডিউকশাসিত অঞ্চলের সমন্বয়ে এই রাজ্যটি গঠিত হয়েছে। এর রাজধানী কিল। অন্যান্য উল্লেখযোগ্য শহর হল লুবেক, ফ্লেন্সবুর্গ এবং নয়েমুন্সটার।
রাজ্যটিকে নিম্ন জার্মান ভাষায় "Sleswig-Holsteen," সাবেক ইংরেজিতে "Sleswick-Holsatia," ডেনীয় ভাষায় "Slesvig-Holsten"ডাকা হয়।
উত্তর সাগর ও বাল্টিক সাগরের নিকটে শ্লেসভিগ-হলষ্টাইনের অবস্থান। প্রকৃতপক্ষে শ্লেসভিগ হল জার্মানির শ্লেসভিগ অঞ্চলের দক্ষিণাংশ এবং উত্তরের শ্লেসভিগ ডেনমার্কে অবস্থিত। 
এই রাজ্যের উত্তর সীমানায় রয়েছে ডেনমার্ক, পশ্চিমে উত্তর সাগর, পূর্বে বাল্টিক সাগর এবং দক্ষিণে জার্মান রাজ্য নিডারজাখসেন, হামবুর্গ ও মেকলেনবুর্গ-ভোপোমান অবস্থিত।
শ্লেসভিগ-হলষ্টাইনের সংস্কৃতি ড্যানিশ ও জার্মান উভয় সংস্কৃতির প্রভাব রয়েছে। শহরের বাইরে গ্রামের দিকে অবস্থিত বিভিন্ন প্রাসাদ ও অট্টালিকা এর মিশ্র সংস্কৃতির প্রতিরূপ বহণ করে। এছাড়া এখানকার রন্ধনশৈলীতে এই দুই সংস্কৃতির প্রভাব লক্ষ্য করা যায়।
এখানকার প্রধান উৎসব হল শ্লেসভিগ-হলষ্টাইন সঙ্গীত উৎসব। এটি প্রতি বছর এই রাজ্যজুড়ে অনুষ্ঠিত হয়ে থাকে। একটা বার্ষিক চলচ্চিত্র উৎসবও এই রাজ্যে প্রতি বছর হয়।
শ্লেসভিগ-হলষ্টাইনে অনুষ্ঠিত ভাখেন ওপেন এয়ার নামক বার্ষিক হেভি মেটাল রকসঙ্গীত উৎসব বিশ্বের সবচেয়ে বড় হেভি মেটাল রক সঙ্গীতের উৎসব।
শ্লেসভিগে রয়েছে এই রাজ্যের গুরুত্বপূর্ণ সাংস্কৃতিক জাদুঘর গোটোর্ফ ক্যাসেল।
ছয় বছর থেকে শিশুদের জন্য বাধ্যতামূলক শিক্ষা ব্যবস্থা রয়েছে শ্লেসভিগ-হলষ্টাইনে। এসব শিশুরা গ্রুন্ডশুলা বা জার্মান প্রাথমিক বিদ্যালয়ে চার বছর লেখাপড়া করার পর মাধ্যমিক বিদ্যালয়ে যায়। শ্লেসভিগ-হলষ্টাইনে এই ধরনের বিশেষ আঞ্চলিক বিদ্যালয় রয়েছে, যার জার্মান নাম রিজিওনালশুলা।
এই রাজ্যে রয়েছে তিনটি বিশ্ববিদ্যালয়। এগুলো কিল, লুবেক এবং ফ্লেন্সবুর্গে অবস্থিত। এছাড়া চারটি সরকারি বিশ্ববিদ্যালয় রয়েছে। এগুলো ছাড়াও তিনটি বেশ কিছু বেসরকারি উচ্চ শিক্ষা প্রতিষ্ঠান রয়েছে।
শীলাদেবীর ঘাট

শীলাদেবীর ঘাট বগুড়া জেলার মহাস্থানগড় থেকে প্রায় ২০০ মিটার পূর্বে করতোয়া নদীতে অবস্থিত। এই ঘাটের মূল অবস্থান মহাস্থানগড়ের বৈরাগি ভিটার বিপরীত দিকে। 
স্থানীয় কাহিনী অনুযায়ী, শীলাদেবী ছিলেন মহাস্থানগড়ের শেষ হিন্দু রাজা পরশুরামের বোন বা ভগ্নি। মুসলিম সাধক শাহ সুলতান বলখী মাহিসাওয়ার কর্তৃক রাজা পরশুরাম পরাজিত হবার পর শীলাদেবী করতোয়া নদীর এই স্থানে জলে ডুবে আত্মহুতি দেন। এরপর থেকে স্থানীয় হিন্দুধর্মালম্বীরা এই স্থানে প্রতিবছর জ্যৈষ্ঠ মাসের শুক্লা দশমীতে এবং ১২ বছর পরপর পৌষ-নারায়ণী স্নানের উদ্দেশ্যে এই স্থানে যোগ দিয়ে থাকেন। দেশে এবং দেশের বাইরের অনেকেই এই স্নানউৎসবে অংশ নিতে করতোয়া তীরে আসেন। অন্য এক জনস্রুতি মতে, স্থানটি এক সময় নৌপথে আমদানি করা পাথর খালাস ও স্তুপীকৃত করে রাখার জন্যে ব্যবহৃত হতো বলে কালক্রমে এর নাম হয় “শিলা দ্বীপ”, এবং যার বিকৃতরূপ সম্ভবত “শীলাদেবী” এবং “শীলাদেবীর ঘাট”।